Meghalt a trikóm
Hajnóczy Péter, összetűzött iratcsomó, HP00033
Péter Hajnóczy, documents, HP00033
A Meghalt a trikóm című szöveg négy példánya. Három példány autográf, szerzői oldalszámozással, valamint a szöveg Élet és Irodalomban megjelent változata egy példányban újságkivágat formájában, szerzői dedikálással. Az iratcsomó továbbá tartalmazza a szöveg mottójául választott hírt, ugyancsak újságkivágat formájában és egy betoldott kéziratos naptárlapot.
A naptárlap a Meghalt a trikóm és A vese-szörp című szövegek verses betétei tartalmazza. A másik oldalán az alábbi mondatok: Az öregember, aki a parkban ült egy padon, kezében üres borosüveg. Elrejti az üveget egy bokorban. Aztán merev léptekkel elindul egy titokzatos cél felé, de előbb meglenget egy pirosra mázolt gyerekhintát. A tűző Nap alatt a ketrecben disznófejű nyúl!; – "Csipcsirip." – " 3h-kor felébredtek és ordítottak a feketerigók."
A dedikáció szövege: Csöpikének. avec Ma Solitude. 1981. I. 28. Hajnóczy Péter
Az egyik kéziratpéldány versoján a Szépirodalmi Könyvkiadó gépelt levele olvasható az alábbi szöveggel. 79. szeptember 3. Hajnóczy Péter, Budapest, Zsámbéki u. 4. 1124 Értesítjük, hogy kiadónk 1980-ban utánnyomásban megjelenteti "A halál kilovagolt Perzsiából" c. művét. Az 1979. július 6-i szerződést kiegészítve honoráriumként az ott megállapított összeg 50%-át, azaz Huszonötezer forintot ajánlunk fel. Tisztelettel: Illés; bélyegzőn: Aláírva kérjük visszaküldeni
A mottót tartalmazó újságkivágat forrása: "A sírt őrizték: Agyagkatonák a föld alatt", Esti Hírlap 23, 243. sz. (1978): 5. (1978. október 14. szombat)
Meglehet, csakugyan szerettem ezt a trikót; de azt, hogy ő nem szeretett engem, elképzelhető, s miért ne lenne képtelenség: mértani arányban útált engem, ahhoz képest, ahogyan én szerettem őt!
Ez a dátum annak a lapszámnak a megjelenési dátuma, amelyben a szöveg mottójául választott részlet megjelent. A mottót tartalmazó újságkivágat forrása: "A sírt őrizték: Agyagkatonák a föld alatt", Esti Hírlap 23, 243. sz. (1978): 5.